माथि उल्लिखित दुवै घटनामा शिशुका बाबुहरूले उन्मुक्ति पाएका छन् । सल्यानको घटनामा दिलमायाले गेहेन्द्रलाई २ महिनापछि घटनाबारे जानकारी गराएकी थिइन् । नजिकैको स्वास्थ्य चौकीमा देखाउन सल्लाह दिएका गेहेन्द्र त्यसपछि सम्पर्कविहीन भई पुसमा मात्रै दिलमायालाई लिएर नेपालगन्ज पुगी स्वास्थ्य परीक्षण गराएका थिए । स्थिति गम्भीर भएपछि गेहेन्द्रले ‘जेसुकै गर’ भनेको दिलमायाले बयानका क्रममा खुलाएकी छन् । ‘मेरो गल्ती भएकै हो, मेरो जत्तिकै गल्ती गेहेन्द्रको पनि छ, उसलाई पनि कारबाही हुनुपथ्र्यो’ दिलमायाको बयानमा उल्लेख छ ।
